પૂણે, 14 જુલાઇ : ભાજપના ચૂંટણી પ્રચાર સમિતિના પ્રમુખ મુખ્યમંત્રી નરેન્દ્ર મોદી તા. ૧૪ જુલાઇના રોજ પૂણેના પ્રવાસે ગયા છે, જ્યાં તેઓ ત્રણ જાહેર કાર્યક્રમોમાં હાજરી આપવાના છે. લોકસભાની ચૂંટણી પહેલા મોદી દેશની યુવાશક્તિને ભાજપ સાથે જોડવાનું મિશન હાથ ધર્યું છે જેના પગલે તેઓ પૂણેની કૉલેજના વિદ્યાર્થીઓને સંબોધવા માટે આવી પહોંચ્યા હતા. જેમાં તેમણે એજ્યુકેશન અને નેશન બિલ્ડિંગ અંગે વાત કરી હતી. આ સાથે જ તેમણે કહ્યું હતું કે, જે યુવાનો અહીં આવી નથી શક્યા અથવા તો હાજર રહી શક્યા નથી, તેમને હું જણાવી રહ્યો છું કે, હું તેમની પાસે આવી રહ્યો છે.